On loomulik, et Klenski püüab kasutada saksakeelseid  väljendeid, sest venelaste seas on saksakeelsusel hetkel halb maik man. Eestivenelaste seas aga eriti just siis, kui sakslus (väljendid, ruunimärgid, pruun värv jms) seostatakse Eestiga. Tegelikud seosed pole siin üldse tähtsad.  Näiteks venelaste poolt igast asendist välja pritsitav sõna "fašist", mis nende kõnepruugis on täielikult devalveerunud lihtsa tähendusega sõnaks - "vihavaenlane". Samas ei oma sõna "fašist" enam vähimatki seost selle sõna tegeliku (algse) tähendusega. On enam kui tõenäoline,  et suur osa venekeelsest elanikkonnast ei oska isegi defineerida sõna "fašist". Rääkimata sellest, mis seos siin on (ja kas on) Itaaliast alguse saanud liikumisel ja saksa natsionaalsotsialismil.